Leave Me Breathless

**Leave Me Breathless** er et musikkalbum med 14 coverlåter innspilt av Ane Brun. Albumet ble gitt ut av på hennes eget plateselskap, Balloon Ranger Recording, 6. oktober 2017.

Det er nedstrippede, lavmælte og personlige tolkninger av kjente kjærlighetssanger fra artister som Joni Mitchell, Bob Dylan og Tom Petty.

## Coverlåtene
På første spor, «I Want To Know What Love Is», spiller Brun akustisk gitar, elektrisk gitar og synger. I tillegg spiller Martin Hederos keyboards, det er alle instrumentene på sporet. Sangen er skrevet av Mick Jones og er opprinnelig en power ballade utgitt av Foreigner på albumet *[[Agent provocateur|Agent Provocateur]]* (1984).

Andre spor er «Always On My Mind» skrevet av Johnny Christopher, Mark James og Wayne Thompson. Den ble først utgitt av Gwen McCrae (1972) og er senere utgitt av en rekke artister, mest kjent er Elvis Presley (1972) og Willie Nelson (1982) sine versjoner. Ane Brun sin versjon inneholder foruten hennes vokal kun fiolin, bratsj og cello. Denne versjonen finnes også på et samlealbumet med forskjellige artister, *Autumn 2020*.

Neste spor er «Unchained Melody» som er hentet fra filmen *[[Unchained (film)|Unchained]]* (1955), sunget av Todd Duncan og skrevet av Alex North og Hy Zaret. Den er senere blitt spilt inn av en rekke artister som Harry Belafonte (1956), Elvis Presley (1978) og The Righteous Brothers' (1965), den sistnevnte versjonen var også benytte i filmen Ghost (1990). Ane Brun sin versjon har strykere, men dette sporet har også keyboard og pedal steelgitar, begge instrumenter spilt av Johan Lindström, samt Brun sin vokal og akustiske gitar.

«Hero» av Mariah Carey og Water Afanasieff er også skrevet til en film, Hero (1992). Gloria Estefan sang den i filmen, men Mariah Carey ga den etterpå ut på albumet *[[Music Box]]* (1993).

Nok en sang fra en film er «Show Me Heaven» av Alan Rackin, Jay Rifkin og Maria Mc Kee. Mc Kee sang den i filmen Days of Thunder (1990), senere er den blant annet gitt ut av australske Tina Arena på albumet *[[Don’t Ask]]* (1994). I Brun sin versjon synger hun, spiller akustisk gitar og piano, i tillegg er det keyboard og pedal steelgitar. 

«Into My Arms» ga Nick Cave ut første gang på albumet *[[The Boatman’s Call]]* (1997) med Nick Cave and the Bad Seeds. I tillegg til Ane Brun har også flere artister som Hanne Boel (2010), Roger Daltrey (2018), Shelby Lynne og Allison Moorer (2017) gitt ut coverversjoner.

«Stay» er en sang av Jean Guiot (Dave Stewart), Marcella Levy og Siobhan Fahey, utgitt av Shakespears Sister på albumet *[[Hormonally Yours]]* (1992). I Bruns versjon er det kun keyboard og pedal steelgitar i tillegg til hennes vokal.

Radiohead sin «How To Disappear Completely», skrevet av Colin Greenwood, Edward O’Brien, Jonathan Greenwood, Philp Selway og Thomas Yorke, ble gitt ut på albumet *[[Kid A]]* (2000). Brun sin versjon har kun keyboard og vokal.

Kun keyboard og vokal er det også på neste spor «By Your Side». Skrevet av Andrew Hale, Paul Denman, Sade Adu og Stuart Matthewman, utgitt av Sade på hennes album *[[Lovers Rock]]* (2000).

Neste spor er Bob Dyland sin «Girl From The North Country» utgitt på hans andre studioalbum *[[The Freewheelin’ Bob Dylan]]* (1963). Kanskje ikke en av Dylans mest kjente sanger, men utgitt som coverversjoner av en lang rekke artister, blant annet Johnny Cash (1969), Leo Kottke (1969), Joe Cocker og Leon Russel (1970), Roy Harper (1974), Rod Stewart (1974), Altan (2000), Rosanne Cash (2009), Neil Young (2014) og mange andre. På Brun sin versjon har hun som på flere andre spor valgt en minimalistisk bruk av instrumenter med elektrisk gitar, pedal steel gitar og selv spiller hun akustisk gitar og synger.

Så følger Tom Petty sin «No Reason To Cry» fra albumet *[[Mojo (album)|Mojo]]* (2010), heller ikke en av Petty sine mest kjente sanger og det er heller ikke mange coverversjoner av den. På dette sporet er det i tillegg til Brun sin akustiske gitar og sang kun fiolin, bratsj og cello.

På neste spor er det kun Ane Brun med akustisk gitar og vokal. Sporet er «Right In Time» av Lucinda Williams og hun ga det ut på albumet *[[Car Wheels on a Grave Road]]* (1998).

«Make You Feel My Love» er nok en sang av Bob Dyland fra hans album *Time Out of Mind* (1997). Dette er fra Dylan mer enn tre tiår senere enn «Girl From The North Country» men den har minst like mange coverversjoner, Billy Joel (1997), Gart Brooks (1998), Joan Osborn (2000), Bryan Ferry (2007), Adele (2007), Neil Diamond (2008), Michael Bolton (2011), Michael Bublé (2022) og mange flere, men Brun sin stillfarende versjon med strykere, keyboard, pedal steelgitar, akustisk gitar og vokal blir annerledes.

Albumet avslutter med en klassikker av Joni Michell, «Big Yellow Taxi» fra *[[Ladies of the Canyon]]* (1970). De mest kjente coverversjonene er vel Amy Grant sin fra *[[House of Love]]* (1994) og Counting Crows og Vanessa Carlton sin fra filmen Two Week Notice (2002). Om det er sparsomt med instrumenter på de foregående sporene er det ennå mer sparsomt på dette, for her er kun Ane Brun sin vokal.

## Sporliste

* «I Want To Know What Love Is» - 4:08
* «Always On My Mind» - 3:27
* «Unchained Melody» - 3:52
* «Hero» - 4:10
* «Show Me Heaven» - 5:02
* «Into My Arms» - 3:52
* «Stay» - 4:37
* «How To Disappear Completely» - 3:03
* «By Your Side» - 2:47
* «Girl From The North Country» - 4:00
* «No Reason To Cry» - 3:23
* «Right In Time» - 3:54
* «Make You Feel My Love» - 2:48
* «Big Yellow Taxi» - 2:45

## Leave Me Breathless – Live!
14. april 2018 holdt Ane Brun en konsert i Oslo Spektrum, Leave Me Breathless – Live!, den er mulig å streame på alle plattformer.

Det er 24 spor:

* «Make You Feel My Love»
* «Girl From The North Country»
* «Always On My Mind»
* «Vier Lieder, Op.27, TrV 170: 4. Morgen»
* «Unchained Melody»
* «Hero»
* «Show Me Heaven»
* «No Reason To Cry»
* «All My Tears»
* «Feeling Good»
* «I Want To Know What Love Is»
* «Big Yellow Taxi»
* «Into My Arms»
* «I Would Hurt A Fly»
* «How To Disappear Completely»
* «By Your Side»
* «Alfonsina Y El Mar»
* «Stay»
* «Big In Japan»
* «Neighborhood #1 (Tunnels)»
* «The Dancer»
* «Hunting High And Low»
* «Halo»
* «True Collers»

## Referanser